১৯১৩ সালে খান বাহদুর হেমায়েত উদ্দিন আহমদ অত্র অঞ্চলে মুসলিম ছাত্রদের শিক্ষিত করার উদ্দেশ্যে একটি বিদ্যালয় প্রতিষ্ঠার উদ্যোগ নেন। তিনি শহরের তৎকালীন প্রভাবশালী ব্যক্তিত্ব চৌধুরী মুহম্মদ ইসমাইল খান, এর কাছ থেকে অর্থ সংগ্রহ করেন ও বেল ইসলামিয়া হোস্টেল এর পাশে তার দানকৃত জমিতে বিদ্যালয়টি প্রতিষ্ঠিত হয়। পরবর্তীতে ১৯১৬ সালে ইসমাইল চৌধুরীর পিতা আছমত আলী খানের নামানুসারে প্রতিষ্ঠানের নামকরণ করা হয়। ১৯১৮ সালে প্রতিষ্ঠানটি একটি পূর্ণাঙ্গ ইংরেজি বিদ্যালয়ে পরিণত হয়। ১৯২৯ সালে বিদ্যালয়টি কলকাতা বিশ্ববিদ্যালয়ের অধীনে স্থায়ীভাবে স্বীকৃতি লাভ করে। সে সময় বিদ্যালয়টি বাকেরগঞ্জ (বরিশাল), পটুয়াখালী ও ফরিদপুর অঞ্চলের মুসলিম ছাত্রদের শিক্ষা বিস্তারে বিশেষ ভূমিকা পালন করে। খেলাধুলার জন্য ১৯৩০ সালে স্থানীয় কীর্তনখোলা নদীর পশ্চিম তীরে একটি মাঠ তৈরি করা হয়। এ কে ইনস্টিটিউশনের এই খেলার মাঠটি বর্তমানে হেমায়েতউদ্দীন কেন্দ্রীয় ঈদগাহ নামে পরিচিতি লাভ করে।

ইতিহাস
মাধ্যমিক
অবস্থান ও অবকাঠামো
শিক্ষা কার্যক্রম